CELEX: 31982R3512
Language: el
Date: 1982-12-23 00:00:00
Title: Κανονισμός (EOK) αριθ. 3512/82 τής Επιτροπής τής 23ης Δεκεμβρίου 1982 περί καθορισμού τού ποσού τής πριμοδοτήσεως γιά ορισμένα αλιευτικά προϊόντα κατά τήν αλιευτική περίοδο 1983

Avis juridique important

|

31982R3512

Κανονισμός (EOK) αριθ. 3512/82 τής Επιτροπής τής 23ης Δεκεμβρίου 1982 περί καθορισμού τού ποσού τής πριμοδοτήσεως γιά ορισμένα αλιευτικά προϊόντα κατά τήν αλιευτική περίοδο 1983  

Επίσημη Εφημερίδα αριθ. L 368 της 28/12/1982 σ. 0035 - 0036

***** ΚΑΝΟΝΙΣΜΟΣ (ΕΟΚ) αριθ. 3512/82 ΤΗΣ ΕΠΙΤΡΟΠΗΣ  της 23ης Δεκεμβρίου 1982  περί καθορισμού του ποσού της πριμοδοτήσεως για ορισμένα αλιευτικά προϊόντα κατά την αλιευτική περίοδο 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς στον τομέα των προϊόντων αλιείας (1),  τον κανονισμό (ΕΟΚ) αριθ. 2203/82 του Συμβουλίου της 28ης Ιουλίου 1982 για τη θέσπιση των γενικών κανόνων σχετικά με τη χορήγηση πριμοδότησης για ορισμένα προϊόντα αλιείας (2), και ιδίως το άρθρο 3,  Εκτιμώντας:  ότι η πριμοδότηση μεταφοράς θα έπρεπε να αποτελέσει ικανοποιητικό κίνητρο για τις οργανώσεις παραγωγών να μεταφέρουν τα προϊόντα που έχουν αποσυρθεί από την αγορά για να αποφευχθεί, στο μέτρο του δυνατού, η καταστροφή ιχθύων υψηλής εμπορικής αξίας·  ότι το ποσό της πριμοδοτήσεως μεταφοράς πρέπει να καθορισθεί κατά τρόπο ώστε να μη διαταραχθεί η ισορροπία της αγοράς των εν λόγω προϊόντων·  ότι το ποσό της πριμοδοτήσεως δεν μπορεί να ξεπεράσει το 50 % της κοινοτικής τιμής αποσύρσεως νωπού προϊόντος, ούτε το ποσό των τεχνικών εξόδων μεταποιήσεως που διαπιστώθηκαν στην Κοινότητα κατά την προηγούμενη αλιευτική περίοδο, εξαιρουμένων των πλέον υψηλών εξόδων·  ότι οι τιμές αποσύρσεως, για την περίοδο 1983, των αλιευτικών προϊόντων που απαριθμούνται στο παράρτημα του κανονισμού (ΕΟΚ) αριθ. 2203/82, έχουν καθορισθεί με τον κανονισμό (ΕΟΚ) αριθ. 3509/82 της Επιτροπής (3)·  ότι, στη βάση των δεδομένων των σχετικών με τα τεχνικά έξοδα μεταποιήσεως που διαπιστώθηκαν στην Κοινότητα, είναι σκόπιμο να καθορισθεί για την περίοδο από 1ης Ιανουαρίου έως 31 Δεκεμβρίου 1983 το ποσό της πριμοδοτήσεως όπως εμφαίνεται στο παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1983, το ποσό της πριμοδοτήσεως μεταφοράς των προϊόντων που εμφαίνονται στο παράρτημα Ι του κανονισμού (ΕΟΚ) αριθ. 2203/82 καθορίζεται όπως αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 235 της 10. 8. 1982, σ. 4.  (3) Βλέπε σ. 25 της παρούσας Επίσημης Εφημερίδας.  ΠΑΡΑΡΤΗΜΑ  Ποσό της πριμοδότησης  1.2.3 //   //   //   // Μορφές μεταποιήσεων  που αναφέρονται στο  άρθρο 14 παράγραφος 5  του βασικού κανονισμού   // Προϊόντα που απαριθμούνται  στο παράρτημα του κανονισμού  (ΕΟΚ) αριθ. 2203/82   // Ποσά για τα προϊόντα  που απαριθμούνται  στη στήλη 2  (ECU/τόνο)  //   //   //   // 1   // 2   // 3  //   //   //   // Ι. Κατάψυξη και αποθεματοποίηση ολόκληρων προϊόντων χωρίς εντόσθια, μετά κεφαλής, ή τεμαχισμένων προϊόντων  // Σεβαστός  Γάδος  Μαύρη πολλάκα  Μπακαλιάρος εγγλεφίνος  Μπακαλιάρος μερλάν  Γαρίδες   //  50  //   //   //   // ΙΙ. Τεμαχισμός σε φιλέττα, κατάψυξη και αποθεματοποίηση  // Σεβαστός  Γάδος  Μαύρη πολλάκα  Μπακαλιάρος εγγλεφίνος  Μπακαλιάρος μερλάν   //  85  //   //   //   // ΙΙΙ. Αλάτισμα και αποθεματοποίηση ολόκληρων προϊόντων χωρίς εντόσθια, μετά κεφαλής, ή φιλέττων ή τεμαχισμένων προϊόντων  // Σεβαστός  Γάδος  Μαύρη πολλάκα  Μπακαλιάρος εγγλεφίνος  Μπακαλιάρος μερλάν   //  85  //   //   //   // IV. Αποξήρανση και αποθεματοποίηση ολόκληρων προϊόντων χωρίς εντόσθια, μετά κεφαλής, ή φιλέττων ή τεμαχισμένων προϊόντων  // Σεβαστός  Γάδος  Μαύρη πολλάκα  Μπακαλιάρος εγγλεφίνος  Μπακαλιάρος μερλάν   //  95  //   //   //